জিনতত্ত্ব
জিন ডিএনএ'র নির্দিষ্ট স্থানে অবস্থান করে। ডিএনএ হল এমন একটি অণু যা কিনা চারটি ভিন্ন প্রকৃতির নিউক্লিওটাইডে তৈরি, যাদের বিন্যাসই কোনো অর্গানিজমের জিনেটিক বৈশিষ্ট্যাদি নিঁর্ধারণ করে দেয়। ডিএনএ সাধারণতঃ দ্বি-সর্পিল তন্তুর ন্যায় বিন্যাসিত থাকে ; যেখানে কোন একটি নিউক্লিওটাইড অপর তন্তুতে অবস্থিত নিউক্লিওটাইডের পরিপূরক। প্রতিটি তন্তুই ডিএনএ প্রতিলিপিকরণের সময় তার পরিপূরক তন্তুর জন্যে ছাঁচ হিসাবে কাজ করে, যা কি-না উত্তরাধিকার সূত্রে জিন প্রতিলিপিকরণের ভৌত পদ্ধতি।
হোমোলোগাস রিকম্বিনেশন
হোমোলোগাস রিকম্বিনেশন হচ্ছে এক ধরনের জিনগত পূনর্মিলন বা জিনেটিক রিকম্বিনেশন যেখানে ডিএনএর দুইটি একই রকম বা সামঞ্জস্যপূর্ণ পরমাণু নিজেদের মাঝে স্থান পরিবর্তন করে। সাধারণত, কোষ নিজের ডাবল-স্ট্র্যান্ড ভাঙনে ক্ষতিগ্রস্থ ডিএনএকে মেরামত করতে এই পদ্ধতির অবলম্বন করে। ডাবল স্ট্র্যান্ড ভাঙনের বলে ডাবল স্ট্র্যান্ড ডিএনএর দুইটি স্ট্র্যান্ডই ক্ষতিগ্রস্থ হয়। হোমোলোগাস রিকম্বিনেশন মাইয়োসিস সংঘটনকালীন দশায় ডিএনএ সিকুয়েন্সে নতুন গাঠনিক পরিবর্তনও এনে থাকে। সুকেন্দ্রিক কোষের গ্যামেট কোষ তৈরিতে, যেমন প্রাণীর শুক্রাণু এবং ডিম্বাণু তৈরিতে এই প্রক্রিয়া সম্পন্ন হয়ে থাকে। এই নতুন সৃষ্ট গঠনসম্পন্ন ডিএনএ  বংশধরের মাঝে জিনগত বৈচিত্র্যতা বা জিনেটিক ভ্যারিয়েশন আনে। যা বিবর্তনের ধারায় অভিযোজিত হতে একটি সম্প্রদায়কে সাহায্য করে।  ব্যাক্টেরিয়া ও ভাইরাসের স্ট্রেইন ও প্রজাতিদের মধ্যে আনুভূমিক জিন হস্তান্তরকরণেও হোমোলোগাস রিকম্বিনেশন অবদান রাখে।